‘जीवन की सार्थकता आत्मज्ञान में’
जीवन की सार्थकता विपुल धन, यश, पद, पैसा, परिवार में नहीं बल्कि भगवत प्रेम, सत्संग और आत्मज्ञान में है। सच्चा अध्यात्म वहीं है जो मानव काे ईश्वर के समीप ले जाए। ज्ञान से मानव काे जोड़ा जा सकता है अज्ञानता मानव काे तोड़ने का काम करती है।
यह बात पांच दिनी गीता जयंती महोत्सव के शुभारंभ पर सोमवार को शाहपुरा पीठाधीश्वर रामदयाल महाराज ने कही। उन्होंने कहा अध्यात्म उद्देश्य जीवन का लक्ष्य प्राप्त कराने में है। अपनी समझ से मानव जो काम करता है वह काम जीवन संवारता है। दूसरों की समझ से किया काम हमेशा बिगड़ता है। संसार में कुछ समझने लायक है तो वह भगवान श्रीकृष्ण का चरित्र, लीला व सर्वधर्म का भाव है। यह ज्ञान गीता में है। सुख दुख मेहमान की तरह आते जाते हैं। इस दौरान विदिशा से आईं बाल प्रवचनकार सुगनाबाई ने कहा गुरु व शिष्य का रिश्ता कुम्हार के घड़े की तरह होता है। कुम्हार हमेशा घड़े को पीटता है लेकिन बाद में वह सुंदर स्वरूप प्राप्त कर लेता है। गीता भवन के अंतरराष्ट्रीय अध्यक्ष रामनिवास महाराज, रामस्वरूप महाराज इंदौर, नवनीत महाराज, शीतलनाथ महाराज का सान्निध्य प्राप्त हुआ। गीता जयंती महोत्सव सोमवार से शुरू हुआ है जो 1 जनवरी तक चलेगा। प्रवचन रोज दोपहर 1 बजे से शाम 4 बजे तक होंगे।
पशुपतिनाथ पूजन किया, फिर निकली शोभायात्रा-रामदयाल महाराज सहित अन्य संतों ने प्रवचन के पूर्व सुबह 11 बजे भगवान पशुपतिनाथ का पूजन अभिषेक किया। यहां वे वाहन रैली के रूप में शोभायात्रा शुरू हुई जो नगर भ्रमण के बाद अमलेश्वर महादेव मंदिर पहुंची। अफीम माल गोदाम स्थित अमलेश्वर मंदिर के कलश व शोभायात्रा शुरू हुई। इसमें बड़ी संख्या में महिलाएं शामिल हुईं। शोभायात्रा दोपहर 12.30 बजे गीता भवन पहुंची जहां धार्मिक समारोह हुए। विभिन्न संतों का बहुमान गीता भवन समिति ने किया।
उमाहेड़ा में निकली पोथीयात्रा।
‘फलदायक होता है प्रभु पर विश्वास’
नगरी (दलौदा) | प्रभु पर विश्वास फलदायक होता है। भक्ति नि: स्वार्थ भाव से की जाए। प्रभु का साक्षात्कार के लिए आत्मा को पूर्णतया परमात्मा की भक्ति में लगाना होगा। यह विचार पंडित मुरलीधर शास्त्री ने सोमवार को उमाहेड़ा स्थित देवनारायण मंदिर में भागवत कथा का वाचन करते हुए व्यक्त किए। कथा शुरू होने से पूर्व राधाकृष्ण मंदिर से गांव में कलश यात्रा निकाली गई। महिलाएं सिर पर कलश धारण कर विभिन्न मार्गों से गुजरी। महेंद्रसिंह पंवार ने पोथी का नगर भ्रमण कराया। रोज सुबह 11.30 बजे से कथा वाचन होगा। पहले दिन कथा स्थल पर बड़ी संख्या में ग्रामीण उपस्थित रहे।
रामदयाल महाराज की अगवानी में निकाली कलश यात्रा
hin_Deva hin_Deva hin_Deva hin_Deva bho_Deva hin_Deva hin_Deva hin_Deva